Kuinka BitComet nopeammaksi? | sivu 2 | AfterDawnin keskustelualueet\nMiten tuo onnistuu Windowsin omalla palomuurilla? Muita palomuureja mulla ei tietääkseni ole...\nControl Panel -> Windows Firewall -> Exceptions-välilehti\nTuolla välilehdellä kun ohjelman nimen edessä on ruksi,\nniin silloin ohjelman sisäänpäin tuleva liikenne on SALLITTU, esim:\nJos ruksin ottaa pois niin DC++ ohjelmalla ei tule hakuja aktiivitilassa.\nJos ruksia ei ole jonkun BitTorrent ohjelman kohdalla niin sen lataukset\ntulee hitaasti (eikä tule vihreätä merkkiä).\nSamallalailla DC++ ja BitTorrent ohjelmat "toimii" jos ADSL-verkkopäätteessä\non NAT (ja palomuuri), eikä ohjelmien porteille ole tehty porttiohjausta\nTein kaiken tämän ohjeen mukaan ja taisipa netti je BitComet hiukan hidastua. Eikö yhtään ideaa missä mahtaa olla vika? En asettanut kiinteää IP:tä.\nMulla on kaikki portit ja palomuurit ynnä muut ok, yhteys 8/1 ja lataus/lähetysnopeudet asetettu tuohon bitcometin uusimpaan optimaalisesti, silti lataukset hitaita, n.12-18kb/s (joskus ylletty 80 asti x).\nIdeoita miksi niin hitaasti tulee, seedereitä ja leechereitä pitäs olla yllin kyllin...\nMotukkana telehellin ea 500, virtual serverissä asetukset precis\nUseista torrentin sivuista olen yrittäny imutella, ei prkl vaan tuu tarpeeksi nopeasti\nP:S: Mitä helkutin mainontaa toi bitcomet antaa mulle? V*tuttaa\nOnko sinulla TeleWell [bold]TW-EA500[/bold] mallista vanhempi tai uudempi malli?\nJos uudempi malli niin myös palomuurin eli TeleWell:in [bold]Packet Filter[/bold]-asetukset on tehtävä.\nTämän sivun alhaalla on [bold]TW-EA500[/bold] ohje.\nModeraattorin viimeksi muokkaama: 25.02.2006\nmiten toimitaan...(sama ongelma) mutta toi modeemi on TW-EA201\nTW-EA201 modeemissa ei ole NAT:ia eikä palomuuria.\nEli p2p-ohjelman asetuksissa olevasta porttinumerosta ei tarvitse välittää, kunhan vaan\nohjelmallisen palomuurin asetuksissa on sallittu p2p-ohjelman kaikki liikenne sisään ja ulos.\n=> Ohjelmallisen palomuurin asetukset p2p-ohjelmille.\n=> DC++ ohjelman asetukset, kun käytössä ei ole NAT-toimintoa.\nModeraattorin viimeksi muokkaama: 13.03.2006\nen ymmärrä (ei kai mun näin aloittelijana pitäiskään ) miten saisin BitComet lataukset nopeammaksi...Kiitos avusta...ymmärrän kyllä että palomuuri asetukset pitää laittaa p2p:lle sopiviksi...miten?\nTuota noin, itelläni oli tuo aivan sama tilanne. Vaihdon µTorrenttiin ja olen tyytyväinen. Kannattaa muuten varmistaa että IP on oikein siellä palomuurin asetuksissa.\nmiten saisin BitComet lataukset nopeammaksi\nJos tiedoston jakajia on vähän ja/tai jakajilla on hitaat uppinopeudet, niin et saa\nlatauksia mitenkään nopeutumaan.\npalomuuri asetukset pitää laittaa p2p:lle sopiviksi...miten?\nMikä palomuuriohjelma sulla on?\nWindows XP:n palomuurin asetukset p2p-ohjelmille:\nP2p-ohjelman nimen edessä pitää olla ruksi, muuten kyseisen ohjelman\nkaikki sisäänpäin tuleva liikenne ei pääse läpi.\nsiin ei lue missää kohtaa P2p\nJuu, ei lue P2P vaan käyttämäsi P2P-ohjelman nimi, eli esim DC++ Tai µTorrent.\nElikkä siis epäselvyyksien poistamiseksi:\nP2P ei ole ohjelma, van ohjelmatyyppi, esim.\nWord on tekstinkäsittelyohjelma\nµTorrent on P2P-ohjelma\njoo kyllähän mä sen oon ruksittanut kauan sitten...mutta missä vika latauksien hitauteen?? en lataa keltään henkilöltä(se ei ole kai mahdollista tässä (toisin kuin dc++-ohjelmassa) vai onko??) mitkä asiat vaikuttaa hitauteen...onhan se pienoinen ongelma kun pitäisi ladata 1h mittainen ohjelma...(lataus kestää siinä 6h ) tyyliin 10kb/s...kiitos avusta!\nItekki kaytan BitComet:ia mut mulla oli sama ongelma, mut ku ma pistin sen static- ip osotteen nii joha lahti raksuttaa...parhaimmillaa talla hetkella on ollu 210kb/s. Yritin alussa myos uTorrent:ia mut se oli vaan hitaampi, eli vaihdoin takas...Mut kannattaa yrittaa eri p2p ohjelmilla ja valita paras jos ei ole muista mahdollisuuksia.\nYks mahollisuus voi myos olla et vaihat johonkin toiseen p2p ohjelmaan, esimerkiksi: uTorrent:iin tai johonkin muuhun. Se saattaa olla et tulee sen kautta sattumalta nopeammin...\nKay vaikka uTorrent sivulta kattoo mita loydat sielta...\nOnkohan ohjeita SpeedStream 5100 nimiselle modeemille?\nViimeksi muokattu: 02.04.2006\n[bold]Siemens SpeedStream 5000 Series (5100, 5200, 5400, 5500) modeemin NAT:in porttiohjaukset[/bold]\n[bold]BitComet:in porttiohjaus Siemens SpeedStream (5100, 5200, 5400, 5500) modeemin NAT-asetuksiin.[/bold]\nBitComet esim TCP-portti 16203 http://img213.imageshack.us/img213/2628/bitcomet068fx.jpg\n=> Select protocol: [bold]TCP[/bold] and TCP/UDP port(s): [bold]16203[/bold] - [bold]16203[/bold]\n=> Redirect selected protocol/service to IP Address: [bold]*)[/bold]\n[bold]*)[/bold] Oman tietokoneen sisäinen IP-osoite, jonka saa selville ipconfig-komennolla:\nOletusyhdyskäytävä (Default Gateway) . . : x.x.x.x <- tällä IP:llä pääsee verkkopäätteen asetuksiin\n[bold]HUOM![/bold] Ohjelmille jotka käyttävät [bold]TCP- ja UDP-portteja[/bold] pitää tehdä KAKSI asetusta\nSiemens SpeedStream modeemin [bold]Port Forwarding[/bold]-asetuksiin.\n[bold]DC++ ohjelman porttiohjaus Siemens SpeedStream (5100, 5200, 5400, 5500) modeemin NAT-asetuksiin.[/bold]\nDC++ esim TCP/UDP-portit 1412 http://img222.imageshack.us/img222/126/dc126vo.jpg\n=> Select protocol: [bold]TCP[/bold] and TCP/UDP port(s): [bold]1412[/bold] - [bold]1412[/bold]\n=> Select protocol: [bold]UDP[/bold] and TCP/UDP port(s): [bold]1412[/bold] - [bold]1412[/bold]\nEli toiseen TCP ja toiseen UDP. Molempiin tulee sama IP-osoite.\n[bold]Siemens SpeedStream 6500 Series (6515, 6520, 6530, 6540)[/bold]\nAzureus 35119 (TCP + UDP) http://img475.imageshack.us/img475/1188/azureus38zh.jpg\nµTorrent 32459 (TCP + UDP) http://img529.imageshack.us/img529/3191/utorrent125uy.jpg\nBitTornado [bold]10000 - 10010[/bold] (TCP) http://img221.imageshack.us/img221/2280/bittornado1yp.jpg\neMule [bold]4662[/bold] (TCP) + [bold]4672[/bold] (UDP) http://img148.imageshack.us/img148/8986/emule41bt.jpg\nPorttien uudelleenohjauksen ohje, DC++ ja Zyxel Prestige 660H-61.\n=> µTorrent:in ohje http://keskustelu.afterdawn.com/thread_view.cfm/272719#1553039\n=> eMule:n ohje http://keskustelu.afterdawn.com/thread_view.cfm/2/272719#1793101\n[bold]HUOM![/bold] BitComet:in [bold]Lähdetyyppi[/bold]-sarakkeessa (katso kuvaa) pitää olla myös [bold]Etäyhteys[/bold]-käyttäjiä,\nmuutoin on vikaa modeemin NAT/palomuurin asetuksissa ja/tai palomuuriohjelmassa.\nModeraattorin viimeksi muokkaama: 18.04.2006\nEn kyllä tajua miten ton saa tehtyä...\nPortForward.com Speedstream-5100 sivulla klikkaa BitComet, niin tulee ohjeet:\n1. BitComet:in asetuksiin porttinumero [bold]16203[/bold]\n2. BitComet:in asetuksista poista ruksi kohdasta: Käytä UPnP porttikartoitusta\n3. Selaimella pääset Speedstream:in asetuksiin http://192.168.254.254/ tai "Oletusyhdyskäytävä" IP:llä.\n4. Klikkaa [bold]Setup[/bold] ja klikkaa [bold]Port Forwarding[/bold].\n5. Select protocol: [bold]TCP[/bold] <= valitse alasvetovalikosta TCP\n6. and TCP/UDP port(s): [bold]16203[/bold] - [bold]16203[/bold] <= molempiin laitat 16203\n7. Valitse -> Redirect selected protocol/service to IP Address: <= tähän tulee [bold]tietokoneen sisäinen IP-osoite [/bold]\n8. Klikkaa Apply ja klikkaa Apply.


Hüvasti Nõukogude Liit! – Eestisoomlane.ee\nHüvasti Nõukogude Liit!\nINKERILÄISTEN OMA ”AMARCORD”\nHumoristisen nostalgian ja tunnettujen neuvostolaulujen rytmittämä NÄKEMIIN NEUVOSTOLIITTO kertoo inkerinsuomalaisen Tarkkisten perheen värikkäät vaiheet Neuvosto-Viron viimeisinä vuosina.\nElokuvaa voisi hyvinkin verrata elokuvaklassikko Fellinin ”Amarcord”– elokuvaan, jossa hän kertoo oman lapsuutensa tarinan niin kuin hän sen ainutlaatuisena yksilönä oli kokenut ja muistaa. Olipa aikakausi kuinka mysrkyistä tai ahdistavaa tahansa – Italiassa elettiin tuolloin duce Mussolinin sortotoimien alla – niin lasten näkökulmasta on elämä ollut aina elämisen arvoista…\nHistoriassaan ensimmäinen inkerinsuomalainen pitkä näytelmäelokuva saa ensi-iltansa elokuvateattereissa kautta maan 27. maaliskuuta\nInkerinsuomalaisen Lauri Randlan ohjaama ja käsikirjoittama Näkemiin Neuvostoliitto -elokuva perustuu ohjaajan omiin kokemuksiin 1980- ja 1990-luvun Neuvosto-Virossa kasvamisesta.\nElokuvan Tarkkiset ei ole mikään perinteinen normiperhe. Keskeisessä roolissa on Johannes Lenininpoika, kirjavaa elämää viettävän äidin ja tuntemattoman isän rakkauden hedelmä. Lenininpoika siksi, että Lenin oli kaikkien neuvostolasten isä. Johanneksen lapsuus kahden keskenään kiljuvan naisen – äidin ja mummon – ristitulessa ja isoisän viinanhuuruisen, mutta rakastavan, katseen alla ei ollut aina helppoa.\nElokuvassa perheen ongelmia, neuvostoelämää ja -kulttuuria käsitellään lempeällä huumorilla, moralisoimatta ja sortumatta jälkiviisauteen. Elämä vain soljuu ympärillä, ja samalla tapahtuu paljon.\nHenkilöhahmot ovat tarkkapiirteisiä ja kohdalleen onnistunut puvustus ja lavastus tehostavat aitouden tunnetta. Esimerkiksi täsmälleen Johanneksen opettajan kaltaisia hahmoja olen minäkin tavannut vieraillessani Inkerinmaan kouluissa.\nMyös yhteiskunnallisia käytäntöjä käsitellään huumorin hanskat kourissa. Vaivihkaa sujautetut ruplat avaavat ovia ja nostavat puomeja. Onpa elokuvaan saatu mukaan myös inkerinsuomalaisten paluumuuton alussa kukoistanut, kyseenalainen, ihmiskauppaa muistuttava puuhastelu, jossa inkerinsuomalaisia välitettiin Suomeen töihin ja velvoitettiin lähtijä maksamaan ison osan joka kuukauden palkastaan niljakkaalle välittäjälle. Keskusjohtoiselle hallintokulttuurille nauretaan heti elokuvan alussa, kun vauvatkin pitää synnyttää pääkätilön tahdittamana.\nHurmaavaa oli myös elokuvassa puhuttu kieli, joka vaihtui kesken lauseen ja ajatuksen venäjästä viroksi ja välillä suomeksi ja inkerin murteeksi.\nNäkemiin Neuvostoliitto on ensimmäinen inkerinsuomalainen pitkä elokuva. Sen ensi-ilta 27.3. ajoittuu inkerinsuomalaisten kannalta tärkeään vuosipäivään: huhtikuussa 2020 tulee kuluneeksi 30 vuotta siitä, kun presidentti Mauno Koivisto toivotti inkerinsuomalaiset tervetulleiksi Suomeen paluumuuttajina. Randla itse muutti äitinsä kanssa Suomeen vuonna 1991. Hän on ohjannut seitsemän lyhtyelokuvaa, joista viimeisin Mausoleumi (2016) voitti useita kansainvälisiä palkintoja.\nBufon ja virolaisen Exitfilmin tuottamassa elokuvassa nuorta Johannesta esittää monilahjakkuus Niklas Kouzmitchev, ja hänen äitiään nouseva näyttelijä Nika Savolainen. Muissa rooleissa nähdään joukko Viron suosituimpia näyttelijöitä, muun muassa Pääru Oja sekä Ülle Kaljuste ja Tõnu Oja. Elokuvaa on kuvattu entisessä suljetussa Sillamäen kaupungissa ja Tallinnassa.\nInkerinsuomalaiset ovat olleet viime viikkoina esillä Kansallismuseossa olevan näyttelyn takia. Näkemiin Neuvostoliitto avaa puolestaan uusia ikkunoita inkeriläisenä olemiseen ja tuulettaa perinteistä inkeriläistä kärsimyskeskeistä elämäntarinan kerrontatapaa. Elokuva tekee sen rakastavasti, jokaista ihmistä yksilönä ja jopa aikakauttakin ymmärtävästi.\nTähtiä voisi jakaa vaikka täydet viisi, ja kuudes loistavalle Johanneksen esittäjälle Niklas Kouzmitcheville.\nElokuvan traileri: https://www.youtube.com/watch?v=LaOIr8BTP3s\nNimet Põllkülan muistopatsaan


Työ- ja elinkeinoministeriö: Työttömyys kasvoi tammikuussa edelleen – VICTORIA MEDIA\nTyö- ja elinkeinoministeriö: Työttömyys kasvoi tammikuussa edelleen\nTammikuun lopussa työ- ja elinkeinotoimistoissa oli yhteensä 292 500 työtöntä työnhakijaa. Se on 34 200 enemmän kuin vuotta aikaisemmin. Tiedot ilmenevät työ- ja elinkeinoministeriön Työllisyyskatsauksesta.\nNuoria alle 25-vuotiaita työttömiä työnhakijoita oli 5 600 enemmän kuin edellisen vuoden tammikuussa eli yhteensä 39 000. Pitkäaikaistyöttömiä eli yhdenjaksoisesti vähintään vuoden työttömänä työnhakijana olleita oli 67 500, mikä on 9 700 enemmän kuin vuotta aikaisemmin. Yli 50-vuotiaita työttömiä työnhakijoita oli 109 600 eli 9 900 enemmän kuin edellisenä vuonna samaan aikaan.\nKoko maassa oli lomautettuna tammikuun lopussa arviolta 40 000 henkilöä, mikä on 9 000 enemmän kuin edellisenä vuonna vastaavaan aikaan. Henkilökohtaisesti lomautettuja oli 5 700 enemmän kuin edellisen vuoden tammikuussa eli yhteensä 25 000. Ryhmälomautettuja oli tammikuun lopussa 13 100 eli 2 000 enemmän kuin vuotta aikaisemmin.\nTyönantajien ennakkoilmoitukset tulevista lomautuksista ovat myös lisääntyneet. Niiden mukaan on mahdollista, että 9 800 henkilöä lomautetaan lähitulevaisuudessa, mikä on 2 100 enemmän kuin vuosi sitten. Joulukuusta tulevien lomautusten määrä väheni 2 200:lla.\nUusia avoimia työpaikkoja ilmoitettiin työ- ja elinkeinotoimistoihin tammikuun aikana 55 500 eli 4 400 vähemmän kuin edellisen vuoden tammikuussa. Kaikkiaan työ- ja elinkeinotoimistoissa oli tammikuussa avoinna 79 400 työpaikkaa, mikä on 6 100 vähemmän kuin vuosi sitten.\nTyövoimapoliittisissa palveluissa oli tammikuun lopussa 100 000 henkilöä, mikä on 8 200 vähemmän kuin vuotta aikaisemmin. Näitä palveluita ovat esimerkiksi palkkatuki, työvoimakoulutus, työkokeilu ja omaehtoinen opiskelu.\nTilastokeskuksen työvoimatutkimuksen mukaan työllisiä oli tammikuussa 6 000 vähemmän kuin vuotta aiemmin. Työllisyysaste oli 66,9 prosenttia, mikä oli sama kuin viime vuoden tammikuussa. Työvoimatutkimuksen mukaan työttömiä oli 228 000, mikä oli 25 000 enemmän kuin vuosi sitten. Työttömyysaste oli 8,7 prosenttia eli 0,9 prosenttiyksikköä suurempi kuin vuotta aiemmin.\nLisätietoja tilastojen eroista: www.tilastokeskus.fi/til/tyti/tyti_2008-02-19_men_002.html\nTEM:n Työllisyyskatsaus on luettavissa ministeriön verkkosivuilla osoitteessa:\nRyhmälomautusten erillisseurannan tiedot löytyvät osoitteesta:\nValtiovarainministeriö: Kuvaus julkisen talouden menojen jakaantumisesta: Mitä saan veroeuroillani?\nKeski-Uudenmaan poliisilaitos: Poliisin tutkinta Klaukkalan “vauvasurmasta” on valmistunut


Veho on monipuolinen työnantaja - Veho\nEtusivu Yhteystiedot Veho yrityksenä Veho työpaikkana Veho on monipuolinen työnantaja\nVeho on monipuolinen työnantaja\nVehon lähes 2000 ammattilaista tarjoavat autoilun, kuljettamisen ja kestävän liikkumisen palveluja hyvällä fiiliksellä. Työpaikka Veholla ei tarkoita ainoastaan autojen myyntiä tai huoltoa, työnkuvia on hyvin monenlaisia kaikilla liiketoiminta-alueilla.\nOnko asiakaspalvelu lähellä sinua? Oletko enemmän junailija, jolla excelit pysyvät tiukoissakin paikoissa ojennuksessa? Vai kiinnostaako autojen tekniikka?\nVeholla pääset hyödyntämään osaamistasi ja tekemään työtä, jolla on merkitystä. Autoala voi omalla toiminnallaan vaikuttaa merkittävästi liikenteen päästöjen pienentämiseen ja siihen vaikuttavien asioiden ymmärrykseen niin kuluttajien, alamme kuin valtiovallan keskuudessa.


Haaga-Heliassa alkaa uusi journalismin tutkinto - Journalisti\nHaaga-Heliassa alkaa uusi journalismin tutkinto\nHaaga-Heliassa alkaa tammikuussa 2017 uusi journalismin ylempi ammattikorkeakoulututkinto. Koulutus opettaa journalismin kehittämistä, joten hakijalla pitää jo olla koulutusta ja kokemusta alalta.\n”Lisäksi toivomme ajatuksia siitä, mitä uutta ala ja journalismi tarvitsevat ja intohimoa kehittää niitä”, sanoo toimittajakoulutuksen johtaja Anne Leppäjärvi.\nKoulutuksen tavoitteena on tuottaa toimituksiin ja alalle lisää ammattimaista prosessiosaamista. Se tarkoittaa paitsi uusia ideoita ja halua toteuttaa niitä myös taitoa seurata kehitystyön tuloksia, vetää niistä johtopäätöksiä ja muuttaa tekemistä niiden mukaan.\nKoulutuksen keskiössä on kehittämishanke, jonka voi tehdä työnantajalleen, omalle yritykselleen tai freelancerina. Suunnitelma hankkeesta on keskeinen jo hakuvaiheessa.\nHaku koulutukseen on 7. – 21. syyskuuta. Ennakkotehtävä julkaistaan Haaga-Helian sivuilla 1. syyskuuta ja sen voi palauttaa 28. syyskuuta saakka.\nkoulutus, Haaga-Helia, Anne Leppäjärvi, ylempi ammattikorkeakoulututkinto


stressi Archives - Työkirja\nSuuri vapaus tuo mukanaan suuren vastuun – tämän on moni opiskelija saanut tuntea nahoissaan. Päällekkäin pakkautuvat deadlinet, motivaatiopula ja aikatauluttamisen vaikeudet varjostavat usean elämää. Tilanne on tuttu myös opinto-ohjaajanakin työskennelleelle Heli Tiitiselle, jonka vastaanotolla on puitu pulmia laidasta laitaan. Vaikka huolenaiheita on useita, on ratkaisu usein löytynyt odottamattoman yksinkertaisesta suunnasta: kalenterista.\n”Opinto-ohjaajana olen käynyt opiskelijoiden kanssa lukemattomia ohjauskeskusteluja aiheesta kuin aiheesta. Monet ovat painineet aikataulupaineiden ja osaamattomuuden kokemusten kanssa. Yllättävän usein ratkaisu haasteisiin löytyy ajan- ja arjenhallinnan taidoista”, Tiitinen toteaa.\nHuomiosta innoittuneena Tiitinen on järjestänyt yhdessä opintopsykologin kanssa työpajoja, joissa on opeteltu kalenterin pitämisen ja ajanhallinnan taitoja. Kerran lukuvuodessa järjestettävät työpajat ovat tukeneet fuksiopiskelijoille järjestettyjä opiskelutaitoluentoja ja tarjonneet osallistujille konkreettisia ohjeita järjestelmällisen kalenterin pitämiseen.\nRaameja ja rutiineja\nOpiskelijoiden työtaakka ja hyvinvointi ovat lähiaikoina puhututtaneet myös valtakunnallisella tasolla. Mutta miksi ajanhallinta on opiskelijoille niin vaikeaa? ”Oikeastaan se on ihan jokaiselle haastavaa”, Tiitinen naurahtaa. ”Opiskelijoilla on kuitenkin opintojen alkaessa todella paljon samanaikaisia elämänmuutoksia. Kouluympäristö, kaveripiirit ja kotikaupunkikin saattavat vaihtua. Kun ei ole rutiineja, joihin tukeutua, saattaa arjen pyörittämisestä tulla hankalaa.”\nMuutosten lisäksi opiskelijoiden elämää hankaloittaa itsenäisen työskentelyn määrä, joka saattaa siihen tottumattomalle tuottaa päänvaivaa. Harrastusten, kavereiden ja mahdollisen työn palapeliin voi olla vaikea mahduttaa opiskelua, ellei sen suunnittelemiseen ole valmis käyttämään hieman aikaa ja vaivaa. Tiitisen mukaan yleinen ongelma on se, että potentiaalisesti tehokas opiskeluaika saattaakin kulua tekemättömien töiden vatvomiseen. Kalenteri auttaa tähänkin vaivaan, sillä sen avulla on mahdollista määrittää raamit työskentelylle.\n”Jos haluaa vapaa-aikaa, kannattaa ottaa kalenteri käyttöön”, Tiitinen naurahtaa. ”Selkeän kalenterin avulla on helppo päättää, milloin opiskellaan ja milloin ollaan vapaalla. Päiväkohtaisten suunnitelmien avulla on mahdollista pilkkoa isommatkin urakat osiin, eikä työtaakka silloin tunnu läheskään yhtä isolta – riittää, kun tekee pieniä asioita kerrallaan. Tällä tavoin on mahdollista saada onnistumisen kokemuksia päivittäin. Ja kun onnistuu, yleensä myös innostuu.” Ajanhallinnan taidoista on myös hyötyä työelämässä, sillä niiden avulla on helppoa tauottaa työpäivää ja varmistaa, että töistä palautumiselle jää riittävästi aikaa.\nHarjoittelemista, tietoa ja sitkeyttä\nKaikki eivät ole tottuneet aikatauluttamaan elämäänsä. Voiko siitä huolimatta kuka tahansa oppia pitämään täsmällistä ja järjestelmällistä kalenteria? ”Ehdottomasti!”, Tiitinen vastaa. ”Kalenterin pitämisen opetteleminen ei ole vaikeaa, mutta se vaatii harjoittelemista, tietoa ja sitkeyttä – kuten mikä tahansa muutos rutiineihin.”\nTiitisen mukaan hyvän kalenterin salaisuus piilee konkreettisuudessa, joustavuudessa ja viikoittaisessa arvioinnissa. ”Kannattaa aloittaa siitä, että merkitsee kalenteriin ne päivämäärät ja deadlinet, jotka ovat nyt jo tiedossa. Omaa työskentelyään suunnitellessa kannattaa myös olla mahdollisimman konkreettinen. Esimerkiksi kandityön tekemisen voi jaotella pieniin selkeisiin osatehtäviin, joihin on helppo tarttua. Jos kouluviikon keskellä on vapaapäivä, kannattaa se varata joustopäiväksi, jolloin voi tehdä asioita, joille ei jäänytkään aikaa. Viikon päätteeksi on hyvä arvioida, mitä tehtäviä ensi viikko tuo tullessaan, ja merkata nämä kalenteriin”, Tiitinen toteaa.\nPosted in HyvinvointiTagged ajanhallinta, kalenteri, stressi


pyhä nikolaos -blogit - Sivu 1 - Blogivirta.fi\nTänään on 19.07.2019 13:25 ja nimipäiviään viettävät: Sari, Saara, Sara, Salla, Salli ja Sally. Käytämme EVÄSTEITÄ | MOBIILIVERSIO M.BLOGIVIRTA.FI\nHae uutisista sanalle pyhä nikolaos\nJuha Molari\t- 30.05.2019 21:40\nYle ja professori Martti Nissinen hyökkäävät viekkaasti ja rajusti kristillistä avioliittoa vastaan\nValtiorahoitteinen Yle ja valtiorahoitteisen Helsingin yliopiston teologisen tiedekunnan ”huippuyksikön” professori Martti Nissinen ovat Ylen toimittaja Markku Sandellin merkillisessä jutussa helatorstaina 29.5.2019 hyökänneet rajusti evankelisluterilaisen kirkon piispainkokouksen rajoitusta vastaan, jonka mukaan kirkollinen avioliittoon vihkiminen ei kuulu homopareille. Vasemmalla professori Timo Veijola ja oikealla Martti Nissinen yli 30 vuotta sitten Ryttylässä Kansanlähetyksen...\ngnothi seauton\t- 23.01.2019 18:27\n"Pohjoisen talvi on pyhä aika. Sen pimeys on ääretön syvyys, johon tähdet syttyvät, kimmellyksiä jotka heijastuvat tähtiväloa hohtavista hangista, timantteja tuikkiva maapallon pyhä yö. Ilottomuus on vain kaupungeissa. Niiden keinovaloisuus on verho jonka taakse pyhä pimeys jää piiloon. Tähdet eivät sädehdi, kuun valo ei erotu katulampusta, on vain ihmisten tekemä vähäpätöinen todellisuus jossa pimeys on ahdistavaa ja kylmyys kohmettaa, paakkuuntunut lumi on likaista ja...\nSyvyydestä huudan sinua,Herra\t- 09.12.2017 19:00\nJumalan viimeinen tuomio; vietänkö iäisyyteni taivaassa vai helvetissä?\nJumalan rauhaa ystävät! Suomessa on taivasteltu viime aikoina oikeuslaitoksemme tekoja ja tuomioita. Valtakunnansyyttäjä Matti Nissinen on Korkeimmassa oikeudessa virkarikoksesta syytettynä. Syyttäjälaitokseen ostettiin koulutuspalveluja valtakunnansyyttäjän veljeltä. Parikymppinen mies oli yhdynnässä 10-vuotiaan tytön kanssa viime vuonna. Pirkanmaan käräjäoikeus hylkäsi maaliskuussa syytteet törkeästä raiskauksesta. Oikeus katsoi, että teko ei tapahtunut vastoin...\nelämänkoululaisen mietteitä\t- 23.01.2019 18:27\nTotuuspalsta\t- 19.09.2018 00:30\nPsalmi 27:4 Yhtä minä rukoilen Herralta, sitä minä pyydän: että saisin asua Herran huoneessa kaiken elinaikani, katsella Herran suloisuutta ja tutkistella hänen temppelissänsä. Daavid pyysi Jumalalta monia asioita, mutta tämä oli se yksi, kaikkein tärkein asia, jota ei voi edes verrata niihin muihin asioihin: ”että saisin asua Herran huoneessa kaiken elinaikani, katsella Herran suloisuutta (tai kauneutta) ja tutkistella hänen temppelissänsä.” Kun puhutaan kauneudesta...\nKirkon kyökissä\t- 11.01.2011 23:14\nOllako vai tehdä?\nMihin Raamatun luomiskertomus loppuukaan? Ihmisen luomiseen? Ei, vaan lepopäivään! Ja toinen luomiskertomus, joka kerrotaan heti ensimmäisen perään, loppuu siihen, että ihminen löytää vihdoin itselleen sopivan kumppanin, toisesta ihmisestä. Päämäärä ei ole tekeminen, vaan oleminen. Luomisen jälkeen kerrotaan ihmisen vapaudesta tehdä valintoja, vääriäkin, ja taipumuksesta löytää syyllinen muualta kuin itsestään. Läpi Raamatun meille kuvataan ihmisiä, jotka...\nElämäni ullakolla\t- 19.01.2019 09:00\nKirkkovuoden juhlien rinnalle kehittyi jo varhain kirkollisten mustopäivien kalenteri, sanctorale. Uskonpyhdistus karsi suurimman osan muistopäiväkalenteriin sisältyvistä pyhimysjuhlista. Kirkon historian merkkihenkilöiden muistamista ei kuitenkaan täysin hylätty. Heikinpäivä on saaanut nimensä Piispa Henrikistä, jonka talonpoika Lalli kalautti hengiltä Köyliönjärven jäällä 20. tammikuuta 1156. Piispasta tuli pyhä, päivä julistettiin hänen muistopäiväkseen ja...\nTillman\t- 12.04.2017 17:37\nHe ovat vaihtaneet lentokoneet kuorma-autoihin. Niin media on meille selostanut viime aikojen tapahtumia. He iskevät nyt niillä keinoilla, jotka ovat mahdollisia ja vastustajalle yllätyksellisiä. He iskevät pyhille paikoille. Kirkkoihin on kuitenkin turha iskeä. Silla tavalla voi niittää sunnntaina vain puolenkymmentä mummoa taivaan matkalle. On iskettävä nyky-yhteiskunnan todellisille pyhille paikoille. On häirittävä niitä jumalanpalveluksia...\nHallatar\t- 16.03.2019 00:00\nPyhä Urho on suojeluspyhimys, jonka ansioksi on nimetty heinäsirkkojen ja/tai (myrkky)sammakoiden häätäminen viinitarhoista. Tarina on vuodelta 1956 Minnesotan amerikansuomalaisten parista, ja sillä on yhtymäkohtia Irlannin suojeluspyhimykseen Pyhään Patrickiin, joka karkotti käärmeet pois Irlannista. Sankarin esikuvana voisi toisaalta olla myös Suomen pitkäaikaisin presidentti, Urho Kekkonen , joka valittiin tähän virkaansa samaisena keväänä, jolloin Pyhää Urhoa...\nPapin päiväkirja\t- 11.03.2006 22:12\nPaaston toinen sunnuntai\nPyhä Gregorios (+ 1359) oli munkki ja piispa, joka nosti esiin yhden ortodoksisen hengellisyyden keskeisimmistä käsitteistä, ihmisen jumaloitumisen. Opetuksessaan Gregorios tosiasiassa toisti mitä pyhät Atanasios (+373), Gregoriokset Naziansilainen (+389) ja Nyssalainen (+385/386), Kyrillos Aleksandrialainen (+444), Maksimos Tunnustaja (+662) ja Simeon Uus-Teologi (+1092) olivat opettaneet. Edeltäjiensä tavoin Gregorios teki eron Jumalan saavuttamattoman olemuksen (luonnon) ja Hänen...\nPikkupappi\t- 10.07.2011 21:44\nKaikille tilaa riittää, kaikille paikkoja on\nMelko usein kuulee puhuttavan tapauskovaisista. Itse huomaan olevani paikkauskovainen. Kirkossa tai kappelissa on helpompi hiljentyä Jumalan eteen kuin omassa arjen ympäristössä. Jumala ei toki tarvitse erillistä rakennusta ihmisen kohtaamiseen, mutta uskon, että pyhälle varatut tilat auttavat meitä Jumalan kohtaamisessa. Ilman turhia ärsykkeitä on helpompi asettua keskustelemaan Jumalan kanssa. Maailmassa, jossa jopa kirkkojen ovet on lukittava, koen olevani etuoikeutettu, onhan...\nOlivia Orson salissa\t- 21.08.2015 21:42\nKesä on parasta aikaa matkailla kotimaassa, ja niinpä minäkin lähdin ystäväni kanssa kohti Kuopiota, koska Alberton kesäloma oli jo loppunut, eikä hän päässyt matkaan. Kuopio tiedetään toki viehättäväksi kesäkaupungiksi joka tapauksessa, mutta tärkein syy siihen, miksi se valikoitui kohteeksemme oli se, että Suomen ortodoksinen kirkkomuseo on jälleen auki noin kahden vuoden kiinniolon jälkeen. Museo on saanut myös uuden nimen: Riisa. Samassa rakennuksessa toimii Suomen...\nKylväjä-blogi\t- 09.05.2019 08:04\n144 Normal 0 21 false false false FI X-NONE X-NONE Itä-Siperian-lähettimme kirjoittaa: Päätyöni täällä Jakutskissa on seurakuntaa perustava työ. Näkyvin osa työtä on seurakuntakokousten johtaminen sekä saarnaaminen. Päätavoite saarnoissani on, että ihminen ymmärtäisi elämän katoavaisuuden, ja että tässä elämässä ihmisen täytyy tehdä ratkaisu, että antaako elämänsä Jeesukselle vai ei. Yksi tähän teemaan liittyvä saarnateksti käsitteli elämän kirjaa...\nKolmas Huone\t- 29.05.2019 22:55\nhelatorstain nimellä ei ole tekemistä minkään helan kanssa, alkuperä lienee ruotsin kielen helg-sanasta, joka merkitsee yksinkertaisesti pyhää. nykyään kun elämme suomessa 24/7 yhtä pyhätöntä arkea, helatorstai yllättää monen keskellä viikkoa. olen sitä sukupolvea ja sillä perheperinnöllä varustettu, että sunnuntait, arkipyhät ja juhlapyhät vietetään meillä pyhinä. joskus muistan äitiäni, joka hoiti kymmenet vuodet elämästään navettatyöt pyhät […]\nAIEMMIN TAPAHTUNUTTA...\t- 04.10.2008 13:22\nPyhän Martin viitta\nMartinus eli suomeksi Martti syntyi 300-luvun alkupuolella. Hän vietti nuoruutensa sotilaana. Hän oli jo kymmenvuotiaana kuullut evankeliumin ja halunnut liittyä kristilliseen seurakuntaan, mutta se ei ollut hänen vanhemmilleen mieleen. He pakottivat hänet ryhtymään sotilasuralle vartuttuaan. Hän oli erilainen roomalainen sotilas. Normaalin tavan mukaan sotilaitten palvelijat luonnollisesti palvelivat heitä. Martti sen sijaan ei antanut palvelijansa kiillottaa saappaitaan vaan saattoi...\nAIEMMIN TAPAHTUNUTTA...\t- 19.10.2008 18:34\nÄlkää murehtiko, munkit!\nRaamattu kertoo paljon Jumalan huolenpidosta. Jeesus opetti vuorisaarnassa: "Älkää siis murehtiko sanoen: 'Mitä me syömme?' tahi: 'Mitä me juomme?' tahi: 'Millä me itsemme vaatetamme? Sillä tätä kaikkea pakanat tavoittelevat. Teidän taivaallinen Isänne kyllä tietää teidän kaikkea tätä tarvitsevan. Vaan etsikää ensin Jumalan valtakuntaa ja hänen vanhurskauttansa, niin myös kaikki tämä teille annetaan" (Matt.6:31-33). Jumalan pyhät ovat kautta aikain saaneet kokea Hänen...\nKasvinkamppailua\t- 08.02.2006 17:02\nPyhän maan puute\nAvokado kakkonen on itänyt niin, että siemenen sisältä näkyy nyt hammastikun mittainen, pörrökarvapintainen alku. Idätysruukku (jogurttipurkki) on luultavasti täynnä juuria. Suurempaan ruukkuun siirtäminen ei onnistu välittömästi, sillä multa on lopussa -- taidan pistää etanan asialle ja hankkia jostain aikaa multakaupassa käyntiä varten. Tämä yksilö lienee kuitenkin edellistä helpompi siirtää ruukusta toiseen, kun jogurttipurkki luovuttanee multapaakun kiltimmin kuin...\nAjankohtaista: päivä kesä ruoka suomi kuva koko olin elämä aika blogi pieni tuli kaupunki esimerkki ihminen mies kaunis kirja loma uusi matka kello lapsi pari tuote euro ilta ihana tunne minuutti suomessa hotelli vuosi käyttää ohje tarvita koti puhelin tapahtuma maku suomalainen nähdä vesi saada eurooppa syödä ongelma työ anna tunti kirjoittaa iso lifestyle päästä heinäkuu it pöytä sota perhe äiti teksti yhteistyö lippu helsinki onni maksaa linkki suuri kala historia jolla syksy tieto kissa olut android paikka olo nelkytplusblogit venäjä google ostaa poliittinen arki käsi silmä arvonta helppo odottaa ystävä juttu ottaa viikko tarjota kuvata valmistaa ravintola tänne näyttää lista kylmä neljä käydä sarja maisema uutinen some aurinko öljy instagram lähteä raha sinä tutkimus stoori resepti alku saksa elokuu netti aihe löytää toukokuu tuttu postaus lukea suola reissu nuori sokeri tuntua keittiö ajatus valmis tuoksu like kuukausi suhde tagitaivas hakutaivas


Kauan eläköön Keskustan "protektionismi" | Oho Live TV Suomi\nKauan eläköön Keskustan ”protektionismi”\n11/09/2019 13/09/2019 Oho Live TV\nJokavuotiset Brasilian metsäpalot olivat jälleen vauhdissa. Näkyvyys oli paikoitellen hyvin heikkoa ja savu näkyi selvästi sateliittikuvista.\nMaailma kauhisteli tapahtumaa ja EU yritti erilaisia vastakeinoja Brasilialle saadakseen palot sammutettua nopeammin. Brasilian sademetsää kutsutaan maailman keuhkoiksi. Monet tahot kommentoisivat, että tapahtuma on hirveää ja happi loppuu maailmasta, kun kaikki palaa.\nBrasilian tämän vuoden palot olivat vähän aikaisempia suuremmat, eivätkä ne kattaneet koko valtavaa sademetsää, vaan ainoastaan pienen osan siitä. Euroopan koko johto neuvotteli avusta ja EU sai käsittääkseni 20 miljoonaa euroa kasaan metsäpaloja auttamaan. Notre Damen palo Pariisissa sai muistaakseni pari miljardia parissa viikossa.\nEli vaaditaan toisilta kaikkea, mutta oma osa voi ja saa jäädä mitättömäksi.\nTämän on meillä hyväksyttävää.\nSuomi EU:n puheenjohtajamaana, antoi luonnollisesti myös omansa keskusteluun. Elokuun lopussa 23.8., keskustan valtionvarainministeri Mika Lintilä vaati ja ehdotti EU:lle, että brasilialainen naudanliha tulisi laittaa heti tuontikieltoon.\nHänen mukaansa tämä boikotti saisi metsäpalot sammumaan heti.Tosi on, tuodaanhan sitä brassilihaa Suomeen, ja jopa 1,5 % koko Suomen Brasilian tuonnista.\nPari päivää myöhemmin keskustan maa- ja metsätalouden ministeri Jari Leppä pari paremmaksi ja ehdotti pääministeri Antti Rinteelle, että tehdään Suomi soijattomaksi vuoteen 2025 mennessä. Tätä Rinne pitää hyvänä ajatuksena.\nKeskustan kansanedustaja Mikko Kärnä puolestaan, vaatii koko EU:n alueelle Brasilialaisen soijan tuonnin tuontikieltoa. Tätä soijaakin siis tulee Brasiliasta Suomeen, ja jopa alle prosentin koko Suomen Brasilian tuonnista.\nSoijaa saadaan myös Yhdysvalloista, mutta minkään soijan, ei tiedetä sisältävän yhtä paljon proteiinia, mitä brasilialaisen.\nSuomi vaan soijattomaksi, vaikka se nykytilanteessa aiheuttaisi maataloudelle vielä suurempia tappioita. Mistä vastaavanlaista rehua eläimille sitten tehtäisiin? Tämän jälkeen on varmaan hyvä mainita, että Suomen suurin tuonti Brasiliasta koostuu sellusta.\nSitä tuodaan meille Brasiliasta noin 236 miljoonan euron edestä ja se vastaa Brasilian tuonnista jopa 41 %. Sitä sellua ei kuitenkaan koskaan ole vaadittu asetettavaksi tuontikieltoon.\nKaiken tämän jälkeen unohtui vielä mainita, että sellun jätti, Stora Enso, omistaa Brasiliassa sellutehtaita yhdessä brassiyhteisöjen kanssa. Ymmärtääkseni Stora Enson suurimmat omistajat ovat Suomen valtio, eri yhtiöiden kautta.\nOnhan se tietysti niin, että herrat Lintilä, Kärnä ja Leppä varmaan tämän selluasian olivat kokonaan unohtaneet.\nUlkomaat, Uutinen, YmpäristöBrasilia, Metsäpalo\nPrevious Previous post: Melatoniinisuihkeessa säilyvyysongelma – palauta!\nNext Next post: Vinkkejä syksyn metsälenkeille koiran kanssa


Joonaksen kuvat - Sivu 13\n21.06.2014, 18:35 #181\nTodella kattava ja hieno kuvapaketti Porin bussinäyttelystä!\n26.06.2014, 20:05 #182\n- Rakveren ja Tallinnan joukkoliikenteestä sekä laivoista\n- Rakveren kaupungista sekä\n- Tallinnan kaupungista ja Viron merimuseosta\n26.06.2014, 20:07 #183\nOn tää vaan tyylikäs, näitä tännekin.\n26.06.2014, 20:58 #184\nEikö tuo ole Flirt tai ainakin läheistä sukua? onhan meillä niitä. Tietysti ilman nokikoneita.\n26.06.2014, 21:45 #185\nEikö tuo ole Flirt tai ainakin läheistä sukua?\nNiin, onhan se Flirt, mutta tuo toimii Dieselillä.\n27.06.2014, 01:21 #186\nDieseleitä lukuunottamatta on hyvinkin identtinen Suomen Flirttien kanssa. Ja löytyypä Virosta sähköversioitakin.\n27.06.2014, 08:18 #187\nDieseleitä lukuunottamatta on hyvinkin identtinen Suomen Flirttien kanssa.\nNiin no, olisi varmaankin pitänyt muotoilla lauseeni muotoon "Flirttejä voisi tulla Dieselkäyttöisenä myös tänne Suomeenkin."\n27.06.2014, 13:07 #188\nNe olisi kyllä varmasti varsin mainioita korvaamaan sähköistämättömillä rataosilla Dv12-vetoisia sinisiä vaunustoja, ja miksi ei myös hieman ongelmalliset Dm12-kiskobussit. Kuitenkin, Dm12:t varmaan vielä palvelevat tovin, ja taajamajunien siniset taidetaan korvata yksikerros-ic-vaunuilla lisättynä aggregaattivaunulla.\n02.07.2014, 15:46 #189\nMuutama uusi kuva Imatralta löytyy täältä. Pääpaino on Pohjolan Liikenteen Imatra-Lappeenranta -runkoliikenteen kalustossa.\n05.07.2014, 16:11 #190\nUusia kuvia Lahdesta (ja muutama Kouvolasta) löytyy täältä. Uusia busseja LSL:n linjoilla ja vanhoja Summer Up -kuljetuksissa.\n09.07.2014, 18:14 #191\nPari uutta kuvaa satamasta minultakin, ei tosin Helsingistä vaan Lappeenrannasta. Lisäksi yksi muu kuva. Löytyvät tästä alkaen.\n20.07.2014, 17:25 #192\nKuvia Helsingistä, teemana kesäinen pääkaupunkimme: http://joonaspio.1g.fi/kuvat/2014/Hein%C3%A4kuu. Kansiossa on niin ratikoita, busseja kuin myös laivoja. Muutama kaupunkikuva löytyy tästä alkaen.\nLisäksi kuvia M-junan poikkeusliikenteestä sekä junaa korvaavista busseista: http://joonaspio.1g.fi/kuvat/Teemat/....+ja+20.7.2014\n04.08.2014, 10:17 #193\nLontoossa tuli pistäydyttyä, kuvia sieltä löytyy täältä kulkuvälineittäin lajiteltuna. Pari kuvaa tuli otettua myös Gatwickissä ja Horleyssä, löytyvät täältä.\nHSL-alueen uudet kuvat: heinäkuulta alkaen tästä (kauko- ja tilausliikennebussien kuvat alkaen tästä) ja elokuulta täältä.\nLisäksi vielä muutama kuva Kouvolasta.\n05.08.2014, 17:03 #194\nMukavaa katseltavaa nuo Lontoon-kuvat, koska olen itsekin mieltynyt sen seudun raideliikenteeseen. Varsinkin tuo Hoxtonin kuva on oikein komea: samassa kuvassa näkyy Kingsland-viadukti 1860-luvulta ja "Suolakurkku" 2000-luvun alkupuolelta. Junahan on 378-sarjaa (sivukiskovirroitteinen versio), käytössä 2009 alkaen.\n12.08.2014, 07:04 #195\nSyysliikenteen ensimmäisen päivän uutuuksia, "uutuuksia" ja vähän muuta alkaen tästä.


Keskustelu - Mies suuttuu nopeasti ja hajottaa tavaroita | Sana vapaa | Meidän Perhe\nMies suuttuu nopeasti ja hajottaa tavaroita\nklo 14:38 | 24.6.2007\nAvomieheni ja kihlattuni suuttuu todella helposti. Leppymiseen kuluva aika riippuu riidasta. Mies myöskin suuttuu vieläkin enemmän jos alan itse väittää vastaan tai muuten riitelen takaisin. Yleensä koetan sovitella, mutta joskus tyhmänä alan myös riidellä. Muutaman kerran kun olen itsekin liittynyt riitaan niin mies on hajottanut jotakin kodistamme. Heittänyt esim. lautasen lattialle, nyhtänyt onnenbambuni ruukusta ja tallonut hänelle aiemmin antamani suklaarasian päälle.\nJos mies on omasta mielestään suuttunut turhasta niin jälkikäteen kyllä pahoittelee asiaa. Mutta monesti vika on hänen mielestään minussa. Minun mielestäni hänen tulisi oppia malttamaan mielensä.\nEn halua erota, mutta onko mitään mahdollisuuksia, että mieheni voisi oppia pois tästä äkkipikaisuudesta? Entä onko muita, joilla on samanlainen mies?\nklo 20:36 | 24.6.2007\nKannattaa jättää se omiin oloihinsa/huomiotta raivarin aikana. Se kyllä siitä tasoittuu sitten. Älä mene mukaan tunnepuuskaan.\nMeillä on myös 2 lasta joista tyttö yhtä äkkipikainen kuin isänsä! Ihan samoin hänen kanssaan: kohtaus menee nopeiten ohi kun ei ole huomaavinaan tai korkeintaan sanoo että koita rauhoittua ja vasta kun hepuli on ohi niin jutellaan.\nMies itse sanoo että " liian lyhyet piuhat" ...hermostossa siis ;)\nOmani ei ole koskaan ollut väkivaltainen ja jälkikäteen aina pahoittelee suutahdustaan.\nklo 16:49 | 24.6.2007\nPäinvastoin, hänhän kanavoi aggressionsa tietoisesti vaarattomaan kohteeseen mieluummin kuin käy käsiksi.\nItselläni on ollut tuollainen mies jo 20 vuotta, ja ainoastaan kerran hän on tönäissyt minua ja siitäkin on toistakymmentä vuotta. Säikähti itsekin siitä!\nMutta sen sanon kyllä, ettei tuo ohitse ainakaan mene. Päinvastoin, voi lisääntyäkin.\nKyse on pohjimmiltaan siitä, millaisen riitelytaktiikan miehesi on lapsena oppinut ja mitä hän itselleen sallii. Ja kun hän huomaa, että hän noin voi käyttää valtaa sinuun, hän lisää tuollaista käytöstä. Vallan käyttöä on juuri se, että yrität itse säädellä tekemisiäsi ja suuttumistasi, että et provosoisi miestäsi.\nSinuna kävisin perusteelliset keskustelut miehen kanssa. Tee selväksi, että hänen riehumisensa pelottaa sinua, vaikkei hän sinua löisikään - hän on kuitenkin iso mies ja käyttäytyy suuttuessaan väkivaltaisesti.\nKerro myös, että tuolla tavoin mies pakottaa sinut säilömään kaunasi ja ärsyyntymisesi, ja se on haitaksi parisuhteellenne. Kaikki kauna ja viha jää hautumaan kumminkin ja purskahtaa esiin jossakin vaiheessa, mikä ei miehestäsikään voi olla kiva asia. Paljon parempi käsitellä harmit heti, eikä säilöä ja paisutella niitä.\nJos tuntuu siltä, ettei miehesi pysty muuttamaan käytöstään, niin mieti tarkkaan, miten pelottavaa se sinusta on.\nklo 21:15 | 24.6.2007\nNäin oli meilläkin ensin- rikottiin tavaroita ym. kunnes eilen äijän päässä napsahti..\nMies sai kauheat raivarit kun tuli yöllä kännissä kotiin. Uhkaili tiputtaa minut parvekkeelta, repi hiuksia, sohi nyrkillään nenäni edessä. Soitin hätänumeroon ja poliisit vei putkaan.\nTänään tuli takaisin ja on vieläkin ihan raivona.\nEipä olisi uskonut :(\nklo 22:00 | 24.6.2007\ntavaroiden rikkomisella sit tuli turpiin...valitettavasti\nklo 19:42 | 24.6.2007\nMeillä mies (ja minä!) paiskoi tavaroita rikki suuttuessaan. Kun lapsia syntyi, puhuttiin monta kertaa asiasta ja molemmat otti tavaksi, että poistuu vaikka ulos, jos tekee mieli rikkoa jotakin. Tää tehosi meillä oikein hyvin.\nMutta niinkun joku tossa sanoi, niin se vaatii mieheltä tahtoa muuttua ja halua myöntää, että joku on vialla. Jos sun mies vaan sanoo, ettei mitään muutettavaa ole, niin se ei varmana muutukaan.\nklo 20:38 | 24.6.2007\nSanottakoon vielä, että lapsi kehittyy, mies ei, eikä tämä ole vitsi.\nKuten oma kokemukseni todistaa, ei se ole automaattisesti noin.\nOikeasti hän on pahoinpitelijä, naistenhakkaaja. Tällä hetkellä hän hakkaa itsetuntoasi (joudut sovittelemaan tai hän hermostuu) ja kun rikottavaa ei ole kädenulottuvilla, hän lyö sinua ja lapsia.\nklo 9:02 | 25.6.2007\nYritän nyt antaa miehelle aikaa rauhoittua, enkä vaadi, että leppyy yhtä nopeasti kuin minä. Juttelimme pikaisesti miehen kanssa vielä illalla. Anteeksi pyyntöä ei vielä tullut, mutta kertoi kuitenkin mikä häntä ärsyttää ja miksi suuttui. Sanoin hänelle, että tehdään jatkossa niin, että hän saa rauhassa riidan jälkeen rauhoittua, ilman että itse huseeraan siinä vieressä.\nMies ei ole suomalainen, mutta kyllä vastaavia tapauksia varmaan löytyy joka kulttuurissa. Miehen perheessä on myöskin kuri ollut tiukka lapsuudessa ja on edelleenkin. Miehen isä on myös lyönyt miestäni useammin kuin kerran.\nklo 20:26 | 24.6.2007\nVai suuttuuko jo normaaleista asioist, esim jos huomatetaan lattialle jääneistä sukista tai roskien viennistä.\nsamaa, on nyt ex.\nmutta kyllä ne tavarat on lennelleet puolin ja toisin. Asiaa on puitu ja nykyisin ukko lähtee ulos tuulettumaan - ei kyllä ihan niin helposti enää menetä hermojaan.\nKannattaa myös käydä läpi niitä asioita, mistä mies (tai sinä) suuttuu, jos aina sama asia, niin sehän on helppo purkaa rauhallisena hetkenä, eikä silloin kun hermo menee.\nklo 15:20 | 24.6.2007\nmutta käsittämätöntä kuinka joku alistuu tuollaiseen, sinultahan viedään oma tahto ja minuus kun jatkuvasti joudut muokkaa omaa käyttäytymistäsi toisen mukaan.\nTosiasia on se, että kyllä miehesi vielä sinuakin lyö, niinkuin joku kirjoittikin, haluatko sen päivän nähdä.\nÄlä anna oman elämäsi käydä helvetilliseksi.\nToki uskon että miehesi on myös ihana ja kiltti ja mukava, mutta jos hallitseva puoli on noin kamala, niin ei se ole parisuhteen arvoinen.\nklo 16:54 | 24.6.2007\nLapsuudenkodissani jouduin väkivallan kohteeksi (isä ja veljet) - äidin yllyttämänä. Heidän mielestään olin syypää kaikkeen perheessämme. Muutama vuosi sitten sain kuulla, että isäni olisi pitänyt tappaa mut (isä on tehnyt itsemurhan).\nklo 20:41 | 24.6.2007\nItse riitelisin mieluiten niin, että hetki painetaan täysillä ja heti perään sovitellaan. Mies kuitenkin vaatii aikansa leppyäkseen. On vaikea välillä riidellä kun riitelytavat ovat aivan erilaiset! Koetan nyt olla itsekin joustavampi ja päästän miehen omaan rauhaan rauhoittumaan. Eiköhän se ole molemmille parempi.\nNytkin mies on parin kaverinsa kanssa ja saa siellä olla rauhassa. Katsotaan millä mielin on kun tulee kotiin. Toivottavasti ei nukkuisi toista yötä sohvalla..


Susiperhe Hukkanen | Espoon perinneseura\n”Lapset, sisälle nukkumaan, nyt on jo ilta” huuteli susiäiti Hukkanen pesuettaan kotiluolaan. Yksi toisensa jälkeen sudenpennut saapuivat kotiin iltapalan äären. Hukkasen perheessä oli kolme poikapentua ja yksi tyttöpentu. Pojat olivat aika vintiöitä ja äiti oli heistä aina hieman huolissaan. Isä Hukkasen mielestä poikien kuuluikin olla vintiöitä, kovia painimaan ja rohkeita seikkailemaan. Joka päivä isä otti pennut mukaansa metsästysretkille, sillä niiden piti oppia pyydystämään itse oma ruokansa.\nNuuksion metsissä riitti susiperheelle syötävää, pieniä jäniksiä, peuroja ja kanalintuja. Joskus pennut saivat saaliin kiinni ihan itse ja toivat sen sitten kotiluolaan, jotta äitikin näkisi, miten taitavia he jo olivat. Äiti toivoi, että pennut löytäisivät omat kotinsa Nuuksion metsistä, sillä hän tiesi, että etelässä oli sudenkuoppia. Sellaisia oli Muuralassa, Gumbölessä ja jopa niin pohjoisessa, kuin Oittaalla. Erikoisen paljon kuoppia oli kirkon ympäristössä.\nIhmiset eivät jostain syystä pitäneet susista. Siksi he kaivoivat isoja kuoppia ja laittoivat niiden pohjalle jäniksen tai muun houkutuseläimen. Nuori ymmärtämätön sudenpentu meni helposti tällaiseen kuoppaan varman saaliin toivossa, eikä koskaan päässyt sieltä hengissä pois.\nHukkasen pennut kasvoivat yhä isommiksi ja tekivät yhä pidempiä saalistusmatkoja. Kerran loppukesällä isä vei pentunsa Muuralan kylälle asti. Siellä sudenpennut huomasivat lammaslauman ja lähtivät jahtaamaan niitä hurjaa vauhtia. Lampaat määkivät kovasti ja juoksivat karkuun. Ihmiset kuulivat lampaiden huudot ja riensivät aseiden kanssa jahtaamaan sudenpentuja. Isä Hukkanen huusi pentujaan takaisin. Hän tiesi, että kirkonkylän lampaita ei kannattanut pyydystää, sillä ne johdattivat jahtaajansa varmasti sudenkuoppaan. Isä huusi hurjasti pentujaan luokseen. Kaksi poikaa ja tyttö kuulivat isän huudon ja tulivat takaisin. Neljäs pentu säntäsi lampaiden perään ja putosi ulisten kuoppaan.\nIsä johdatti nopeasti kolme pentuaan pois kylältä metsään ja takaisin kotipesään. Äiti Hukkanen oli kovasti murheissaan tapahtuneesta ja päätti, että perheen oli aika muuttaa pohjoiseen, aivan Vihdin rajalle saakka. Siellä saisi elellä rauhassa, eikä tarvitsisi pelätä sudenkuoppia.


Syövän hoidossa läpimurto - onko asenteissa silti petrattavaa? - Uutiset - Radio Nova\n04.06.2013 08:47 -\nMiksi me emme muista laittaa aurinkorasvaa ja suojautua paahteelta? Asiasta keskusteli Enbuske & Linnanahde Crew.\nTuoreessa tutkimuksessa potilaille annettiin kahta lääkettä, joista toinen ei ole vielä markkinoilla. Kun potilaat olivat saaneet kumpaakin lääkettä yli kolmen kuukauden ajan, puolella potilaista syöpäkasvain pienentyi vähintään 80 prosenttia.\nSuomessa näitä uusia lääkkeitä aletaan tutkia jo ensi viikolla ainakin Helsingissä ja Tampereella.\n- Tulos on alustava, mutta tulos on erittäin merkittävä. Näiden lääkkeiden yhditelmä vaikuttie erittäin tehokkaalle ja se äyttää paljon paremmalle kuin mikän aikaisempi tapa aktivoida elimistön omia puolustussoluja syöpää vastaan, syöpähoidon suurkokouksesta tavoitettu Hyksin vastaava ylilääkäri Petri Bono kertoo MTV3-uutisille.\nTotuttelu lämpöön ja aurinkoon kannattaa. Tällöin ihon luontaiset suojamekanismit, rusketus ja päällimmäisten ihosolukerrosten paksuuntuminen, ehtivät toimia ja suojata ihoa.\n(Radio Nova, MTV3, Säteilyturvakeskus)\naurinko riski melanooma podcast Syöpä 17.4 Enbuske & Linnanahde Crew ELC


Advanialaiset esittäytyvät - vuorossa Jani-Matti Kraappa\nKirjoittanut Advania Finland 15.1.2020 11:09\nTervetuloa tutustumaan meihin Advanialla työskenteleviin. Esittelyvuorossa on Jani-Matti Kraappa. Hän työskentelee yrityksessä nimikkeellä Business Manager.\nOlen valmistunut 2009 tietoliikennetekniikan insinööriksi. Taustani on monipuolisissa IT-alan teknisissä asiantuntija- ja konsultointitehtävissä, keskittyen erityisesti asiakaspalveluratkaisuihin. Työskentelin valmistumiseni jälkeen 8 vuotta Fujitsulla asiantuntijan sekä arkkitehdin rooleissa ja viimeiset vajaat 2 vuotta Tiedolla vastaavissa työtehtävissä. Siirryin Advanialle elokuussa 2019 koska koin, että uudessa roolissa pääsen laajentamaan osaamistani.\nAdvanialla toimin tuotepäällikkönä, vastuu-alueenani on Contact Center -ratkaisut. Koen, että kyseinen rooli tarjoaa minulle näköalapaikan asiakaspalvelujärjestelmien markkinaan ja mahdollisuuden työskennellä monipuolisissa myynti- ja konsultointihankkeissa mielenkiintoisille yritysasiakkaille. Saan hyödyntää tässä työtehtävässä teknistä osaamistani ja kokemustani, mutta myöskin laajentaa osaamistani myynnillisempään suuntaan.\nAdvanialla työskentelee iso joukko ammattilaisia, joilla on pitkä kokemus ja ammattitaitoa. Minulle tämä on hieno mahdollisuus kehittyä ja päästä tekemään laadukasta työtä asiakkaidemme kanssa alan parhaita tuotteita hyödyntäen.\nAiheet: it, advania, Työura